
CONSILIUL LOCAL AL MUNICIPIULUI 


        S I G H I Ş O A R A

H O T Ă R Â R E A   NR. 96


        din 26 mai 2011



privind închirierea unui teren şi preluarea unui contract de închiriere

Consiliul Local al Municipiului Sighişoara;


Având în vedere expunerea de motive a Primarului municipiului la propunerea de închiriere a unui teren şi preluarea unui contract de închiriere;


Având în vedere cererile adresate Primăriei municipiului de către cetăţeni din Municipiul Sighişoara, prin care aceştia solicită închirierea unui teren aferent locuinţei şi preluarea unui contract de închiriere; 

Având în vedere Raportul de specialitate comun al Direcţiei Administrarea Patrimoniului şi Compartimentului Urbanism prin care se propune aprobarea închirierii terenului şi preluarea contractului de închiriere,  îndeplinindu-se prevederile legale;

Având în vedere că în urma închirierii terenului şi preluării contractului de închiriere nu sunt afectate planurile de sistematizare şi că terenurile nu fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005;

Având în vedere că prin închirierea terenurilor se aduc venituri suplimentare la bugetul local;

Având în vedere avizele favorabile ale Comisiei pentru studii şi prognoze economico-sociale, buget; ale Comisiei pentru organizare şi dezvoltare urbanistică; ale Comisiei sociale,  cât şi pe cele ale Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;


În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. b şi art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;
H O T Ă R Ă Ş T E:
Art.1. Se aprobă închirierea directă a suprafeţei de 213,25 mp. teren, aferent locuinţei, din care 38,25 mp. teren grădină şi 175 mp. teren curţi - construcţii, situat în Municipiul Sighişoara, str. Vasile Lucaciu, nr. 30, din terenul înscris în C.F. nr. 53014 provenită din conversia de pe hârtie a C.F. nr. 4232,  sub nr. top. 2679, 2680, către Baciu Elena, proprietara construcţiei.

Diferenţa de teren de 276,65 mp. faţă de suprafaţa totală înscrisă în cartea funciară, nu mai există, datorită alunecărilor de teren provocate de pârâul Şaeş.

Chiria va fi de 0,05 lei/mp/an, pentru terenul curţi construcţii şi 0,06 lei/mp./an pentru grădină, stabilită conform art. 1, lit. a.2 din anexa nr. 9 la Hotărârea Consiliului Local nr.91/27.05.2010, cu modificările ulterioare şi  va fi indexată cu  indicele de inflaţie anual.

Durata închirierii va fi de 5 (cinci) ani, începând cu data de 01.06.2011, cu posibilităţi de prelungire.
Art.2. Se aprobă preluarea, începând cu data de 01.06.2011, a contractului de închiriere nr. 417/2008, modificat prin actul adiţional nr. 1/2009, având ca obiect terenul aferent construcţiilor, în suprafaţă de 463 mp., din care 238,00 mp. teren curte şi 225,00 mp. teren grădina, situat în Municipiul Sighişoara, str. Viilor, nr. 62, de către Scheau Nicolae – Doru şi Scheau Angelica Violeta, întrucât aceştia sunt proprietarii actuali ai construcţiilor.

Chiria va fi cea stabilită prin contractul de inchiriere şi se va indexa cu indicele de inflaţie anual.

Clauzele contractuale din contractul de închiriere nr. 417/2008, modificat prin actul adiţional nr. 1/2009 îşi menţin valabilitatea şi între Municipiul Sighişoara şi Scheau Nicolae – Doru şi Scheau Angelica – Violeta.

Art.3. Primarul municipiului, Direcţia Administrarea Patrimoniului, Direcţia Economică şi Arhitectul Şef se încredinţează cu ducerea la îndeplinire a prezentei.

PRESEDINTE DE SEDINTA, 






Toth Tivadar










Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia administrarea patrimoniului ;

1 ex. Direcţia economică ;

1 ex. Arhitect şef

11 ex.FA/FM

